पोर्टल पर दर्ज होगी जानकारी
उज्जैन | स्कूल शिक्षा तथा आदिम जाति कल्याण विभाग में कार्यरत अमले की जानकारी पोर्टल पर दर्ज व सत्यापित की जाएगी। इसमें शिक्षक एवं कर्मचारी दोनों शामिल हैं।
इनके वेतन तथा सेवा संबंधी जानकारी को ऑनलाइन एजुकेशन पोर्टल में ई-सेवा पुस्तिका के मॉड्यूल्स के माध्यम से दर्ज एवं सत्यापित किया जाना है। यह कार्य प्रत्येक के द्वारा किया जाना अनिवार्य है, क्योंकि दर्ज जानकारी के आधार पर ही प्रमोशन, स्थानांतरण, संविलयन, पदक्रम सूची, युक्तियुक्तकरण आदि प्रशासकीय कार्य सम्पादित होंगे। जिला शिक्षा अधिकारी ने बताया सेवा पुस्तिका अपडेशन का कार्य शिक्षक स्वयं के यूनिक आईडी से लॉगइन कर 6 से 10 मार्च के मध्य कर सकते हैं। सम्बन्धित कर्मचारी या शिक्षक मूलभूत दर्ज जानकारी में बदलाव कर सकते हैं। संकुल प्राचार्य जानकारी का सत्यापन कर लॉक कर ई-सर्विस बुक को अपडेट करेंगे।
hin_Deva hin_Deva hin_Deva